open-index/open-wikipedia-markdown huggingface dataset:
Ένωση Λαϊκής Δημοκρατίας

Η **Ένωση Λαϊκής Δημοκρατίας** ήταν ελληνικό πολιτικό κόμμα της αριστεράς, που ιδρύθηκε το 1941. Ιδρυτής και πρόεδρος του κόμματος ήταν ο Αλέξανδρος Σβώλος. Το 1947 μετονομάστηκε σε **Σοσιαλιστικό Κόμμα – Ένωση Λαϊκής Δημοκρατίας**.

Το 1953 συγχωνεύθηκε με το Δημοκρατικόν Κόμμα, στο Δημοκρατικόν Κόμμα Εργαζομένου Λαού.

## Ιστορικό

Η Ένωση Λαϊκής Δημοκρατίας (ΕΛΔ) ιδρύθηκε το 1941, κατά τη διάρκεια της ναζιστικής κατοχής και ήταν από τα ιδρυτικά κόμματα του Εθνικού Απελευθερωτικού Μετώπου. Πρόεδρος του κόμματος διετέλεσε ο καθηγητής Αλέξανδρος Σβώλος και γενικός του γραμματέας ο Ηλίας Τσιριμώκος. Μετά την Κατοχή μετονομάστηκε σε Σοσιαλιστικό Κόμμα–Ένωση Λαϊκής Δημοκρατίας και συμμετείχε στην κυβέρνηση Εθνικής Ενότητας υπό τον Γεώργιο Παπανδρέου, με τον Αλέξανδρο Σβώλο υπουργό Οικονομικών και Εφοδιασμού και τον Ηλία Τσιριμώκο υπουργό Εθνικής Οικονομίας, από την οποία ωστόσο παραιτήθηκαν μαζί με τους υπόλοιπους υπουργούς που προέρχονταν από το ΕΑΜ.

Η κεντρική επιτροπή του κόμματος αποφάσισε αποχή από τις εκλογές του 1946, από τη στιγμή που η κυβέρνηση Σοφούλη απέρριψε το αίτημα δίμηνης αναβολής των εκλογών. Τη στάση αυτή ακολούθησαν και τα άλλα κόμματα της Αριστεράς.

Το 1950 δημοσιεύτηκε το πρόγραμμα του κόμματος. Στις εκλογές του ίδιου χρόνου συμμετείχε στο συνασπισμό της Δημοκρατική Παράταξις, εκλέγοντας οκτώ από τους συνολικά 18 βουλευτές του συνδυασμού. Αντίθετα, στις εκλογές του 1951 δεν κατάφερε να εκπροσωπηθεί στη Βουλή, αφού έλαβε ποσοστό 0,23% και δεν εξέλεξε βουλευτές. Στις εκλογές του 1952 συνεργάστηκε εκλογικά με την Ε.Π.Ε.Κ. και το Κόμμα Φιλελευθέρων.

Το Σεπτέμβριο του 1953 το κόμμα συγχωνεύθηκε με το Δημοκρατικό Κόμμα για την ίδρυση του Δημοκρατικού Κόμματος Εργαζόμενου Λαού (Δ.Κ.Ε.Λ.).

## Αποτελέσματα εκλογών
### Βουλή των Ελλήνων

## Βιβλιογραφία
* *«Κόμματα και Βουλευτικές Εκλογές στην Ελλάδα 1946-1964»*, Ηλία Νικολόπουλου, Εθνικό Κέντρο Κοινωνικών Ερευνών, Αθήνα 2000 σελ. 162 και 395.
* *«Το πρόγραμμα του Σοσιαλιστικού Κόμματος ΕΛΔ»,* http://repository.edik-archives.gr/content/documentfiles/1/00123/019_ocr.pdf 
*

## Παραπομπές


Κατηγορία:Πρώην σοσιαλιστικά κόμματα στην Ελλάδα
Τζος ΜακΝτάουελ

Ο **Τζος ΜακΝτάουελ** (αγγλ.: *Josh McDowell*, γενν.: 1939) είναι ένας διεθνούς φήμης Αμερικανός ομιλητής, συγγραφέας, ευαγγελιστής και περιοδεύων αντιπρόσωπος της Campus Crusade for Christ. Θεωρείται ένας από τους καλύτερους απολογητές του Χριστιανισμού.

Ο Τζος ΜακΝτάουελ είναι απόφοιτος του Kellogg College, του Wheaton College και του Talbot Theological Seminary, ενώ είναι επίτιμος διδάκτορας σε τρία πανεπιστήμια. Κινείτε μέσα στον Ευαγγελικό θεολογικό χώρο, έχοντας γράψει γύρω στα 77 βιβλία. Τα βιβλία του έχουν βρει ανταπόκριση σε όλο το φάσμα του Χριστιανισμού. Τα τελευταία 20 χρόνια έχει κάνει ομιλίες σε 650 πανεπιστήμια και τον έχουν παρακολουθήσει περισσότερα από 7 εκατομμύρια. Στις 14-15 Απριλίου 2008 παρέθεσε ένα διήμερο σεμινάριο στην Αθήνα.

Ο ΜακΝτάουελ με τη σύζυγό του Ντότι (*Dottie*) έχουν τέσσερα παιδιά και ζουν στο Τέξας των Ηνωμένων Πολιτειών.

Κάποια από τα βιβλία του, που κυκλοφορούν και στα ελληνικά είναι τα:
**[[Ζητώ Αποδείξεις]]*
**Το Σωστό απ' το Λάθος*
**Άχρηστο το μυαλό στην πίστη;*
**Ιησούς, απλά ένας μαραγκός;*
**Το Μυστικό της Αγάπης*
**Να Γιατί Η Αληθινή Αγάπη Περιμένει*
**Εφηβικές Ανησυχίες*
**Αποκρυφισμός*

## Παραπομπές


Κατηγορία:Αμερικανοί συγγραφείς
Κατηγορία:Θρησκευτικά πρόσωπα και προσωπικότητες
Ποταμός Ιγκουασού

right|300px|thumb|Οι καταρράκτες Ιγκουασού
Ο **Ποταμός Ιγκουασού** (αγγλικά: ***Iguazu River***, πορτογαλικά: ***Rio Iguaçu***, ισπανικά: ***Río Iguazú***), προφέρεται στα βραζιλιάνικα πορτογαλικά **Ιγκουασού**, βραζιλιάνικη πορτογαλική  προφορά ΔΦΑ: [ˈʁi.u iɡwaˈsu], και στα ισπανικά **Ιγουασού**, ισπανική  προφορά : [ˈri.o iɣwaˈsu], έχει τις πηγές του στο όρος Σέρρα ντο Μαρ (*Serra do Mar*, μτφ: *Βουνά δίπλα στη θάλασσα*) στην επαρχία της Βραζιλίας Παρανά και καταλήγει μετά από πάνω από χίλια χιλιόμετρα νοτιοανατολικά στον ποταμό Παρανά, στα σύνορα της Βραζιλίας με την Παραγουάη και την Αργεντινή. Ο ποταμός Ιγκουασού είναι γνωστός σε ολόκληρο τον κόσμο για τους καταρράκτες του, οι οποίοι ανήκουν σε δύο Μνημεία Παγκόσμιας Κληρονομιάς της UNESCO, το Εθνικό Πάρκο Ιγκουασού από την πλευρά της Βραζιλίας και το Εθνικό Πάρκο Καταρρακτών Ιγκουασού από την πλευρά της Αργεντινής.

## Δείτε επίσης
* Καταρράκτες Ιγκουασού
* Εθνικό Πάρκο Ιγκουασού 
* Εθνικό Πάρκο Καταρρακτών Ιγκουασού

## Φωτογραφίες

Αρχείο:Iguazu Falls Cataratas Argentina Luca Galuzzi 2005.jpg
Αρχείο:IguazuFallsAerial.jpg
Αρχείο:Iguazu Falls Cataratas Brazil Side Luca Galuzzi 2005.jpg


## Εξωτερικοί σύνδεσμοι

* Ο ποταμός Ιγκουασού στο enjoy-argentina.org
* Ο ποταμός Ιγκουασού στο welcomeargentina.com
* Ο ποταμός Ιγκουασού στο enjoy-south-america.com

Κατηγορία:Ποταμοί της Αργεντινής
Κατηγορία:Ποταμοί της Βραζιλίας
Κατηγορία:Ποταμοί της Παραγουάης
Κατηγορία:Ποτάμια σύνορα
Σύμπλεγμα προστασίας Κεντρικού Αμαζονίου

Το **Σύμπλεγμα προστασίας Κεντρικού Αμαζονίου** (***Jaú National Park*** - ***parque nacional do Jaú***) βρίσκεται στην επαρχία Αμαζόνας της Βραζιλίας. Είναι το μεγαλύτερο προστατευμένο δάσος της Νοτίου Αμερικής, καλύπτοντας έκταση μεγαλύτερη από 23.000 τ.χλμ.. Η είσοδος στο πάρκο είναι απαγορευμένη και απαιτείται ειδική άδεια από την κυβέρνηση της Βραζιλίας για όσους θέλουν να το επισκεφθούν.

Το πάρκο είναι ένα εξαίρετο παράδειγμα τροπικού δάσους στην περιοχή του Αμαζονίου. Μέσα στο πάρκο βρίσκουν καταφύγιο τζάγκουαρ, Δελφίνια του Αμαζονίου, Θαλάσσιες Αγελάδες και πολλά ακόμα ζώα και φυτά.

Το πάρκο χαρακτηρίστηκε Μνημείο Παγκόσμιας Κληρονομιάς από τηνUNESCO το 2000, και επεκταθηκε το 2003.

Σήμερα πολλοί τουρίστες θέλουν να το επισκεφτούν και να θαυμάσουν την ομορφιά του.

## Δείτε επίσης
* Ο κατάλογος με τα Μνημεία Παγκόσμιας Κληρονομιάς της UNESCO

## Παραπομπές


## Εξωτερικοί σύνδεσμοι
* 
* Το Σύμπλεγμα προστασίας Κεντρικού Αμαζονίου στην επίσημη ιστοσελίδα της UNESCO
* Το Σύμπλεγμα προστασίας Κεντρικού Αμαζονίου στο earthobservatory.nasa.gov 
* Το Σύμπλεγμα προστασίας Κεντρικού Αμαζονίου στο United Nations Environment Programme
* Το Σύμπλεγμα προστασίας Κεντρικού Αμαζονίου στο amazonia.org.br

Κεντρικου Αμαζονιου
Κατηγορία:Μνημεία Παγκόσμιας Κληρονομιάς στη Βραζιλία
ER

Η συντομογραφία λατινικών χαρακτήρων **ER** (στην αγγλική γλώσσα προφέρεται ι-αρ) μπορεί να αναφέρεται :

* Έρβιο, χημικό στοιχείο.
* Στην Εντατική (*ER*), αμερικανική τηλεοπτική σειρά.
Οκταδικό σύστημα αρίθμησης

Το **οκταδικό [[σύστημα αρίθμησης]]** είναι αυτό που έχει σαν βάση το 8 και χρησιμοποιεί τα σύμβολα 0, 1, 2, 3, 4, 5, 6 και 7. Το οκταδικό σύστημα παρουσιάζει μια απλή σχέση με το δυαδικό καθώς η βάση του είναι το 2 (23 = 8). Γι' αυτό το λόγο είναι πολύ εύκολη η μετατροπή απο οκταδικό σε δυαδικό σύστημα και το αντίθετο.

Στο δεκαδικό σύστημα κάθε ψηφίο αντιστοιχεί σε αντίστοιχη δύναμη του δέκα όπως στο παρακάτω παράδειγμα:
: \mathbf{74}_{10} = \mathbf{7} \times 10^1 + \mathbf{4} \times  10^0
Στο οκταδικό σύστημα κάθε ψηφίο αντίστοιχα αντιστοιχεί σε δύναμη του οκτώ όπως φαίνεται και στο παράδειγμα:
: \mathbf{112}_8 = \mathbf{1} \times  8^2 + \mathbf{1} \times  8^1 + \mathbf{2} \times  8^0 
Αν κάνουμε τις πράξεις βρίσκουμε τον δεκαδικό αριθμό: \mathbf{112}_8=64+8+2 =74.

## Πίνακας αντιστοιχίας

Η μετατροπή ενός δυαδικού αριθμού σε οκταδικό γίνεται κατευθείαν χρησιμοποιώντας τον παραπάνω πίνακα. Για παράδειγμα ο 8-bit αριθμός \mathbf{10111101}_2 χωρίζεται σε ομάδες των 3-bit (0)10 , 111 και 101 και αντιστοιχίζεται στον \mathbf{275}_8. Η μετατροπή ενός οκταδικού αριθμού σε δυαδικό γίνεται επίσης με τον ίδιο τρόπο. Για παράδειγμα ο κλασματικός οκταδικός αριθμός μετατρέπεται κατευθείαν με την χρήση του παραπάνω πίνακα:
:\mathbf{152.17}_8 = (\mathbf{001}_2) (\mathbf{101}_2) (\mathbf{010}_2) . (\mathbf{001}_2) (\mathbf{111}_2) = \mathbf{001 101 010. 001 111}_2.

## Δείτε επίσης
* Πανψηφιακός αριθμός

## Παραπομπές


Κατηγορία:Δυαδική αριθμητική
Κατηγορία:Συστήματα αρίθμησης
Γουίμπλεντον (Λονδίνο)

Το **Γουίμπλεντον** (αγγλικά: *Wimbledon*, ) είναι ένα πρώην προάστιο του Λονδίνου, βρίσκεται 11,3 χιλιόμετρα νοτιοδυτικά του Τσάρινγκ Κρος. Το όνομά του σημαίνει «ο λόφος του Γουίμαν» (Wynnman's hill). Το χωριό αναφέρεται ως «Wimbedounyng» σε ένα πίνακα υπογεγραμμένο από τον βασιλιά Έντγκαρ το 967 και παρουσιάζεται σε χάρτη του Λονδίνου το 1786 ως  «Γουίμπλεντον».

Για περισσότερα από εκατό χρόνια, το Γουίμπλεντον είναι διεθνώς γνωστό για το πρωτάθλημα τένις του, Γουίμπλεντον.

Σήμερα το προάστιο του Γουίμπλεντον εξυπηρετείται σιδηροδρομικά από την πράσινη γραμμή του υπογείου σιδηροδρόμου (District line) και από γραμμή τρένου για το σταθμό Γουοτερλού του κεντρικού Λονδίνου. Ενώνεται επίσης με τραμ με άλλες περιοχές του νότιου Λονδίνου (π.χ. Κρόυντον).

## Παραπομπές
Γουίμπλεντον

Ο όρος **Γουίμπλεντον** μπορείς να αναφέρεται στις εξής έννοιες:

* Γουίμπλεντον (τουρνουά), γνωστό τουρνουά τέννις.
* Γουίμπλεντον (Λονδίνο), πρώην προάστιο του Λονδίνου.
Αντώνης Σουπιός

Ο **Αντώνης Π. Σουπιός** (1921 - 1992) ήταν Έλληνας ποιητής.

## Βιογραφικά στοιχεία
Ο **Αντώνης Σουπιός** γεννήθηκε στο Μούδρο της Λήμνου το 1921. Έμαθε τα πρώτα γράμματα στο δημοτικό σχολείο του χωριού του και στο Γυμνάσιο Λήμνου, το οποίο αναγκάστηκε να διακόψει στην Δ΄ τάξη για οικονομικούς λόγους. Από την ηλικία αυτή ρίχτηκε στη βιοπάλη.

Στα χρόνια της γερμανικής κατοχής είχε σημαντική αντιστασιακή δραστηριότητα. Το 1941 οργάνωσε δίκτυο φυγάδευσης Άγγλων και Κυπρίων στρατιωτικών, που είχαν ξεμείνει στη Λήμνο, προς τη Μέση Ανατολή. Στη συνέχεια οργανώθηκε στην ΕΠΟΝ, από τις γραμμές της οποίας έδωσε τον αντιστασιακό του αγώνα. Τρεις φορές κινδύνεψε να εκτελεστεί από τη Γκεστάπο, όταν βρέθηκαν επάνω του επιστολές που αποκάλυπταν τη δράση του. Σώθηκε χάρις στην αυτοθυσία του πατριώτη και φίλου του Παναγιώτη Ζαρρή, ο οποίος εργαζόταν στη γερμανική λογοκρισία.

Υπήρξε στέλεχος του ΚΚΕ, κάτι που πλήρωσε με διώξεις μεταπολεμικά. Το 1951 συνελήφθη και κακοποιήθηκε από τη χωροφυλακή, αν και ήταν πρόεδρος της κοινότητας Μούδρου. Για το σοβαρό αυτό επεισόδιο έγινε επερώτηση στη Βουλή και δημοσιεύτηκε χρονογράφημα στην αθηναϊκή εφημερίδα Φιλελεύθερος από τον ποιητή Κώστα Βάρναλη. Ο Σουπιός ασχολήθηκε με την τοπική αυτοδιοίκηση. Εκλέχτηκε τρεις φορές πρόεδρος της κοινότητας Μούδρου καθώς και πρόεδρος του Συνδέσμου Δήμων και κοινοτήτων Λήμνου.

Εργάστηκε ως δημοσιογράφος στις εφημερίδες "Προοδευτική Λέσβος", "Νέα Λήμνος" και "Λημνιακό Βήμα" γράφοντας άρθρα, σχόλια, χρονογραφήματα κλπ.

Έζησε στο Μούδρο σε όλη του τη ζωή και έχαιρε σεβασμού μεταξύ των συγχωριανών. Πέθανε το 1992.

## Το έργο του

Ο **Αντώνης Σουπιός** είχε ποιητικό ταλέντο και πηγαίο χιούμορ. Παρά τις σκληρές συνθήκες που βίωσε, επαγγελματικές και κοινωνικές, έγραφε και δημοσίευε κατά καιρούς λυρικά και σατιρικά ποιήματα σε ποικίλα έντυπα, σε περιοδικά κι εφημερίδες της Λήμνου και της Λέσβου, όπως: "Λήμνος", "Λεσβιακά Χρονικά", "Λεσβιακός Κήρυξ" και στα σατιρικά "Τρίβολος" και "Νέος Μυτιληνιός". 

Εξέδωσε τέσσερις ποιητικές συλλογές, που έγιναν ευμενώς δεκτές από την κριτική. Ειδικά τα σατιρικά του ποίηματα θεωρήθηκαν μεταξύ των καλύτερων πανελληνίως. Το 1985 ανακηρύχτηκε επίτιμο μέλος της "Εταιρίας Μελετών Αιγαίου".

## Βιβλία

# "Λημνιακά ποιήματα", Αθήνα 1980.
# "Λημνιακά πουλιά", Αθήνα 1982.
# "Θυμάρια της Λήμνου. Ποιήματα (Φυσιολατρικά - Ερωτικά - Κοινωνικά - Σατιρικά)", Μυτιλήνη 1984.
# "Το γέλιο βγήκε... από τη Λήμνο (σατιρικά ποιήματα)", Αθήνα 1986.



Κατηγορία:Έλληνες συγγραφείς του 20ού αιώνα
Κατηγορία:Έλληνες ποιητές
Κατηγορία:Νεοέλληνες ποιητές
Αλλοιωμένη συνειδησιακή κατάσταση

Η **αλλοιωμένη συνειδησιακή κατάσταση** ή **μεταβαλλόμενη κατάσταση συνείδησης** είναι οποιαδήποτε διανοητική κατάσταση διαφέρει από την κανονική κατάσταση συνείδησης ενός ατόμου. Τον όρο επινόησε ο ψυχολόγος Τσαρλς Ταρτ (Charles Tart) και περιγράφει προσωρινές αλλαγές της αφυπνισμένης κατάστασης συνείδησης. Τα μέσα για την επίτευξη της αλλοιωμένης συνειδησιακής κατάστασης ποικίλουν. Μπορούν να είναι φυσικά, όπως το αλκοόλ, οι ναρκωτικές ουσίες, τα όνειρα, η στέρηση ύπνου και οι παραισθήσεις ή αποτέλεσμα κάποιας εφηρμοσμένης τεχνικής, όπως η ύπνωση, η τεχνική αναπνοής, η νηστεία, ο διαλογισμός και η αισθητηριακή αποστέρηση.

## Σχετική βιβλιογραφία
*James, William *The varieties of religious experience* (1902) ISBN 0-14-039034-0
*Tart, Charles T., editor. *Altered States of Consciousness* (1969) ISBN 0-471-84560-4
*Tart, Charles T. *States of Consciousness* (2001) ISBN 0-595-15196-5
*Wier, Dennis R. *Trance: from magic to technology* (1995) ISBN 1-888428-38-4
*Hoffman, Kay (1998). *The Trance Workbook: understanding & using the power of altered states*. Translated by Elfie Homann, Clive Williams, and Dr Christliebe El Mogharbel. Translation edited by Laurel Ornitz. ISBN 0-8069-1765-2

## Παραπομπές


## Δικτυακοί τόποι

*HypnosisAndSuggestion.org εξερευνώντας την επιστήμη πίσω από την ύπνωση και υποβολή 
*Εξερευνήσεις της Συνείδησης 

Κατηγορία:Ψυχολογία
Κατηγορία:Πνευματικότητα
Κρεμμύδι (αποσαφήνιση)

Ο όρος **κρεμμύδι** συνήθως αναφέρεται στο λαχανικό Κρεμμύδι. Υπάρχουν όμως και οι παρακάτω οικισμοί της Ελλάδας:
* Κρεμμύδι Ηλείας, χωριό του νομού Ηλείας
* Κρεμμύδι Κεφαλλονιάς, χωριό της Κεφαλλονιάς
* Κρεμμύδι Λακωνίας, χωριό στο δήμο Μονεμβασιάς στη Λακωνία
καθώς και το:
* Κρεμμύδι Μοσχονησίων, νησίδα των Μοσχονησίων
* Κρεμμύδι Φωκίδας ή Μονόλιθος, μικρή βραχονησίδα στη Φωκίδα
Οι δρόμοι της φωτιάς

***Οι δρόμοι της φωτιάς*** (αγγλ.: **Chariots of Fire**), είναι αθλητική ταινία βρετανικής παραγωγής του 1981, σε σκηνοθεσία Χιου Χάντσον. Αναφέρεται στην αληθινή ιστορία δύο Βρετανών ερασιτεχνών δρομέων οι οποίοι, καθένας για δικούς του λόγους, έβαλαν στόχο να κερδίσουν το χρυσό μετάλλιο στους Ολυμπιακούς Αγώνες του 1924 στο Παρίσι, που πραγματοποιήθηκαν στο στάδιο Κολόμπ.

## Υπόθεση
Η ταινία είναι βασισμένη στην αληθινή ιστορία δύο Βρετανών ερασιτεχνών δρομέων που έχουν βάλει στόχο, να κερδίσουν το χρυσό μετάλλιο στους Ολυμπιακούς Αγώνες του 1924 στο Παρίσι στον δρόμο 100 μέτρων και που το κατάφεραν. Πρόκειται για τον Χάρολντ Έιμπραχαμς ο οποίος είναι εβραϊκής καταγωγής και βιώνει τον *κρυφό [[Ρατσισμός|ρατσισμό]] των Άγγλων*, επιθυμεί τη συμμετοχή του στους Αγώνες προκειμένου να *πάρει το αίμα του πίσω*, και τον Έρικ Λίντελ, θεολόγο ο οποίος είναι από τη φύση του γρήγορος και θέλει να τιμήσει τον Θεό για το χάρισμα που κατέχει.

## Βράβευση
Τιμήθηκε με τέσσερα Όσκαρ: Καλύτερης ταινίας, σεναρίου, κοστουμιών και μουσικής για το πασίγνωστο θέμα του Βαγγέλη Παπαθανασίου (Vangelis).

## Τόποι γυρισμάτων
Αυθεντικοί χώροι στην Αγγλία και τη Σκωτία

## Διανομή ρόλων
* Μπεν Κρος - Χάρολντ Έιμπραχαμς
* Ίαν Τσάρλεσον - Έρικ Λίντελ
* Ναίτζελ Χάβερς - Λόρδος Άντριου Λίντσεη
* Τσέρυλ Κάμπελ - Τζένυ Λίντελ
* Ίαν Χολμ - Σαμ Μουσαμπίνι
## Παραπομπές

## Εξωτερικοί σύνδεσμοι
*

Κατηγορία:Βρετανικές ταινίες της δεκαετίας 1980
Κατηγορία:Όσκαρ Καλύτερης Ταινίας
Κατηγορία:Ταινίες του 1981
Κατηγορία:Ταινίες που κέρδισαν Όσκαρ Καλύτερης Πρωτότυπης Μουσικής
Κατηγορία:Βρετανικές βιογραφικές ταινίες
Κατηγορία:Αγγλόφωνες ταινίες
Κατηγορία:Ταινίες παραγωγής The Ladd Company
Κατηγορία:Βρετανικές αθλητικές ταινίες
Κατηγορία:Ταινίες που κέρδισαν Όσκαρ Καλύτερης Ενδυματολογίας
Κατηγορία:Ταινίες τοποθετημένες στη Γαλλία
Κατηγορία:Ταινίες με μουσική σύνθεση Βαγγέλη Παπαθανασίου
Κατηγορία:Ταινίες των οποίων ο σεναριογράφος κέρδισε Όσκαρ Καλύτερου Πρωτότυπου Σεναρίου
Κατηγορία:Χρυσή Σφαίρα Καλύτερης Ξενόγλωσσης Ταινίας
Σπύρος Μουστάκας

Ο **Σπύρος Μουστάκας** (1914 - 2002) ήταν Έλληνας δάσκαλος και συγγραφέας λαογραφικών βιβλίων για τη Λήμνο.

## Βιογραφικές πληροφορίες

Ο Σπύρος Μουστάκας γεννήθηκε στο Λιβαδοχώρι Λήμνου το 1914. Οι γονείς του ονομάζονταν Παναγιώτης και Φανιώ και ήταν μοναχοπαίδι. Έμαθε τα πρώτα γράμματα στο δημοτικό σχολείο του χωριού του και στο Γυμνάσιο Λήμνου. Στη συνέχεια φοίτησε στη **Ζαρίφειο Παιδαγωγική Ακαδημία** Αλεξανδρούπολης, την περίοδο που ήταν διευθυντής της ο κορυφαίος Έλληνας παιδαγωγός και λόγιος Ευάγγελος Παπανούτσος.

Στη συνέχεια υπηρέτησε ως δάσκαλος σε τέσσερα χωριά της Σαμοθράκης και σε πέντε χωριά της Λήμνου. Επίσης, υπηρέτησε στην Αλεξανδρούπολη, στο Γραφείο της Επιθεώρησης Δημοτικών Σχολείων.

Στη Λήμνο επέδειξε μεγάλο ενδιαφέρον στην καταγραφή λαογραφικού υλικού, το οποίο συγκέντρωνε με πολύ μεράκι. Το πλουσιότατο υλικό του το έχει ταξινομήσει σε ενότητες και το έχει καταχωρήσει σε είκοσι δύο (22) χειρόγραφα βιβλία, με το γενικό τίτλο: **"Λαογραφικοί Θησαυροί της Λήμνου"**. Κατάφερε να εκδώσει τα τέσσερα ενώ τα υπόλοιπα τα έχει καταθέσει στην **Καρατζάδειο Βιβλιοθήκη** της Μύρινα. 

Τα τελευταία χρόνια της ζωής του έζησε στη Χαλκίδα κοντά στην κόρη του. Εκεί πέθανε σε βαθύ γήρας το 2002.

## Το έργο του

**Βιβλία**

# "Λαογραφικοί Θησαυροί της Λήμνου", τόμος Α΄, Δίπτυχο, Αθήνα 1982.
# "Λαογραφικοί Θησαυροί της Λήμνου", τόμος Β΄, Δίπτυχο, Αθήνα 1982.
# "Λαογραφικοί Θησαυροί της Λήμνου", τόμος Δ΄, Χαλκίδα 1999.
# "Λαογραφικοί Θησαυροί της Λήμνου", τόμος Ε΄, Χαλκίδα 1999.

Ανέκδοτα χειρόγραφα "βιβλία" (στην Καρατζάδειο Βιβλιοθήκη Μύρινας):

*"Λαογραφικοί Θησαυροί της Λήμνου", τόμοι Γ΄, Στ΄, Ζ΄, Η΄, …ως ΚΒ΄.

Κατηγορία:Έλληνες συγγραφείς του 20ού αιώνα
Κατηγορία:Έλληνες λαογράφοι
Αλεχάντρο Σανθ

Ο **Αλεχάντρο Σανθ** (*Alejandro Sánchez Pizarro*, 18 Δεκεμβρίου 1968) είναι Ισπανός τραγουδιστής και στιχουργός. Γεννήθηκε στη Μαδρίτη, πρωτεύουσα της Ισπανίας. Είναι ο δεύτερος γιος της María Pizarro Medina από την Alcalá de los Gazules και του Jesús Sánchez Madero από το Algeciras.

Διεθνώς έγινε γνωστός από την συνεργασία του με την Σακίρα στο hit single της "La Tortura" το 2005.

## Παραπομπές


## Εξωτερικοί σύνδεσμοι
* 

Κατηγορία:Ισπανοί τραγουδιστές
Κατηγορία:Νικητές World Music Awards
Κατηγορία:Βραβευμένοι με Grammy
Κράτα το Σώου Μαϊμού

Το άλμπουμ **Κράτα Το Σώου Μαϊμού** ηχογραφήθηκε ζωντανά στο ρόδον στις 25, 26, 27 και 28 Φεβρουαρίου του 1994. Είναι ο 5ος κατά σειρά δίσκος του συγκροτήματος Τρύπες. Περιέχει 16 τραγούδια σε ζωντανές εκτελέσεις από τους 3 πρώτους δίσκους (ενώ είχε κυκλοφορήσει ο δίσκος Εννιά Πληρωμένα Τραγούδια, το Κράτα το Σώου Μαϊμού δεν περιέχει κανένα τραγούδι του), και 5 ακουστικές επανεκτελέσεις πιο παλιών τραγουδιών από τον 1ο και τον 2ο δίσκο (τα κομμάτια 17 - 21). Επίσης περιέχει το τραγούδι *Ασφάλεια* το οποίο δεν έχει κυκλοφορήσει σε κανέναν άλλο δίσκο.
  
## Κομμάτια
(Live)
#Εδώ
#Παράξενη Πόλη
#Βραδυνή Πλάνη
#Αμνησία
#Πρώτη Φορά
#Ασφάλεια
#Για την Πατρίδα
#Πάρτυ στον 13ο Όροφο
#Η Δικιά σου Κοντινή Αμερική
#Χωρίς Εμένα
#Ταξιδιάρα Ψυχή
#Ερωτευμένοι Σχιζοφρενείς
#Δως μου Λίγη Ακόμα Αγάπη
#Έκτη Αυγούστου
#Τα Κανονικά Παιδιά
#Θλιμμένοι στη Γιορτή μας
(Ακουστική)

Κατηγορία:Τρύπες (δισκογραφία)
Γήπεδο

**Γήπεδο** είναι το μέρος, ο οριοθετημένος χώρος στον οποίο διεξάγεται κάποιο άθλημα. Υπάρχουν διαφορετικοί τύποι γηπέδου ανά άθλημα, παραδείγματος χάρη γήπεδο τέννις, γήπεδο γκολφ, γήπεδο μπάσκετ. Οι πιο δημοφιλείς τύποι γηπέδων είναι το γήπεδο μπάσκετ, όπου διεξάγονται και αγώνες βόλλευ. Επίσης υπάρχει διαφορά και στους τάπητες από τους οποίους κατασκευάζονται τα επί μέρους γήπεδα.
Βρίσκονται συνήθως μέσα σε οργανωμένα στάδια και είναι εξοπλισμένα με κερκίδες, για να κάθονται οι θεατές.

Στο ποδόσφαιρο οι διαστάσεις του γηπέδου ορίζονται από τον κανονισμό της FIFA ως εξής: 
:Το γήπεδο έχει σχήμα ορθογώνιου παραλληλόγραμμου με πλευρές
:::Μήκος: τουλάχιστον 110, το πολύ 120 μέτρα
:::Πλάτος: τουλάχιστον 44,5, το πολύ 59 μέτρα
:Διεθνείς αγώνες
:::Μήκος: τουλάχιστον 100, το πολύ 110 μέτρα
:::Πλάτος: τουλάχιστον 64, το πολύ 75 μέτρα

## Παραπομπές


Κατηγορία:Αθλητικές εγκαταστάσεις
Διάταγμα των Μεδιολάνων

**Διάταγμα των Μεδιολάνων** ή **Έδικτο των Μεδιολάνων** (αλλιώς και *διάταγμα του Μιλάνου*, καθώς τα *Μεδιόλανα* είναι το - από τα λατινικά εξελληνισμένο - όνομα του σημερινού Μιλάνου της Ιταλίας) ονομάζεται το διάταγμα της θέσπισης της ανεξιθρησκίας στη ρωμαϊκή αυτοκρατορία, με το οποίο ο Μέγας Κωνσταντίνος και ο Αύγουστος Λικίνιος σταμάτησαν τους διωγμούς των χριστιανών το 313 μ.Χ. Με το διάταγμα νομιμοποιήθηκε η χριστιανική Εκκλησία ως «επιτρεπόμενη θρησκεία» (*Religio licita*), οι οπαδοί της οποίας έπρεπε να προσεύχονται στον δικό τους θεό για την ευτυχία του κράτους. Με αυτή την κίνηση ο Κωνσταντίνος δεν έκανε το Χριστιανισμό επίσημη θρησκεία της Αυτοκρατορίας, απλώς εγγυήθηκε την ανοχή του κράτους απέναντι στους χριστιανούς και όλες τις λοιπές θρησκείες που ζούσαν στη σκιά των ειδωλολατρών. Παρόλο που το διάταγμα ίσχυε οι διωγμοί σταμάτησαν μόνο όταν ο Κωνσταντίνος έγινε μονοκράτορας (324) και αφότου η Πρωτεύουσα μεταφέρθηκε στην Κωνσταντινούπολη (Νέα Ρώμη). Αυτό είχε ως αποτέλεσμα οι χριστιανοί να μην κρύβονται και κατά συνέπεια να μην χρησιμοποιούν τις κατακόμβες ως μέρος για να κρύβονται και να τελούν τις θρησκευτικές τους τελετές.

Κατηγορία:Ιστορία του Χριστιανισμού
Κατηγορία:Ιστορία της Αρχαίας Ρώμης
Κατηγορία:Ρωμαϊκό δίκαιο
Κατηγορία:Μέγας Κωνσταντίνος
Sister Dearest

Το **Sister Dearest** είναι μία πορνογραφική ταινία Αμερικανικής παραγωγής γυρισμένη το 1985. Πρωταγωνιστούν οι Τρέισι Λορντς, Τομ Μπάιρον, Χάρι Ριμς, Σούζαν Χαρτ, Πίτερ Νορθ, Τζίντζερ Λιν, Κρίσταλ Μπριζ, Σαχάρα, και Χέρσελ Σάβατζ.

## Περίληψη
Η ταινία αρχίζει με την επίσκεψη του Ράντι Τζένιγκς (Τομ Μπάιρον) στο παλιό του κολέγιο. Βλέποντας μια γυμνή φωτογραφία της αδελφής του Βίκυ (Τρέισι Λορντς), αναπολεί τη χρονιά που ήταν πρωτοετής. Μαζί με άλλους τρεις φίλους του έπρεπε να κάνουν έρωτα με μια γυναίκα προκειμένου να γίνουν αποδεκτοί στην αδελφότητα Delta Gamma Nu. Ύστερα από απανωτές αποτυχίες, ο Ράντι θα καταφέρει το στόχο του όταν η αδελφή του Βίκυ τον αποπλανεί.

## Άλλα στοιχεία
Όπως και στις περισσότερες από τις πορνογραφικές ταινίες που γύρισε η Τρέισι Λορντς, ήταν ανήλικη και στη συγκεκριμένη ταινία. Οι σκηνές της κόπηκαν όταν ξέσπασε το σκάνδαλο και αντικαταστάθηκαν με σκηνές που γύρισε εκ των υστέρων η Κρίστι Κάνιον. Η νέα έκδοση της ταινίας κυκλοφόρησε με τον τίτλο *Back to Class*.

## Πληροφορίες
*Σκηνοθεσία: *Τζόναθαν Ρος*
*Σενάριο: *Τζέρι Ρος*
*Διανομή: *Dreamland Home Video*
*Διάρκεια: *78 λεπτά*
*Γλώσσα: *[[Αγγλικά]]*

Κατηγορία:Ταινίες του 1985
Κατηγορία:Αγγλόφωνες ταινίες
Κατηγορία:Πορνογραφικές ταινίες
Σημαία του Σουδάν

[thumb|250px|right|[Αρχείο:FIAV 111111.svg|23px Λόγος σημαίας: 1:2]]

Η **[[σημαία]] του [[Σουδάν]]** καθιερώθηκε στις 20 Μαΐου 1970 και αποτελείται από τρεις λωρίδες, χρωμάτων κόκκινου (για τους μάρτυρες που έχυσαν αίμα στον πόλεμο κατά των Βρετανών αποικιοκρατών), άσπρου (για την αγνότητα και αισιοδοξία) και μαύρου (συμβόλου του αγώνα ανεξαρτησίας) με ένα πράσινο τρίγωνο κοντά στο μέρος που κυματίζει. Το πράσινο χρώμα συμβολίζει το Ισλάμ, την ευημερία και τη γεωργία.

## Προηγούμενη σημαία
thumb|150px|left|Προηγούμενη σημαία (1956-1970)
Πριν από το στρατιωτικό πραξικόπημα του 1969 από τον Γκαφάαρ Νιμέιρι, χρησιμοποιούνταν ένα σχέδιο με χρώματα μπλε, κίτρινο και πράσινο.

## Παραπομπές


Σουδάν
Κατηγορία:Εθνικά σύμβολα του Σουδάν
Εθνόσημο του Σουδάν

right|220px
Το σύγχρονο **[[εθνόσημο]] του [[Σουδάν]]** καθιερώθηκε το 1969. Δείχνει ένα πουλί σχετιζόμενο με τον αραβικό εθνικισμό (Secretary Bird) που φέρει έναν θυρεό από την εποχή του Μουχάμαντ ιμπν Αμπντάλα, του αυτοανακηρυχθέντος Μεσσία (Μαχντί), ο οποίος κυβέρνησε για μικρό χρονικό διάστημα το Σουδάν το 19ο αιώνα. Υπάρχουν δύο περγαμηνές, με τη μία (επάνω) να έχει το εθνικό ρητό Αλ-νασρ λανά ('Η νίκη είναι δική μας') και η κάτω να έχει την επίσημη ονομασία του κράτους, Τζουμχουριάτ ας-Σουντάν ('Δημοκρατία του Σουδάν').

Πριν από το 1969 το κρατικό έμβλημα αποτελούνταν από έναν ρινόκερο με δύο φοινικόδεντρα και με την επιγραφή Τζουμχουριγιάτ ας-Σουντάν.

## Παραπομπές


Σουδάν
Κατηγορία:Εθνικά σύμβολα του Σουδάν
Δήμος Πύδνας

thumb|Το Δημαρχείο της Πύδνας στο Κίτρος, με το μαρμάρινο έμβλημα του Δήμου Πυδναίων στο εξωτερικό του μέρος

Ο **Δήμος Πύδνας** ήταν ένας από τους 13 συνολικά δήμους του νομού Πιερίας. Με την εφαρμογή το σχεδίου Καλλικράτης εντάχθηκε στον νέο Δήμο Πύδνας - Κολινδρού. Είχε έδρα του το Κίτρος και πληθυσμό 4.012 κατοίκους, με βάση την απογραφή του 2001. Περιελάμβανε τέσσερα δημοτικά διαμερίσματα:
: ** Δ.δ. Αλωνίων ** -- τα Αλώνια [ 700 ]
: ** Δ.δ. Παλαιόστανης ** [ 589 ]
::* η Παλαιόστανη [ 546 ]
::* η Μικρή Μηλιά [ 43 ]
: ** Δ.δ. Πύδνας ** [ 1.556 ]
::* η Αλυκή [ 50 ]
::* το Κίτρος [ 1.506 ]
: ** Δ.δ. Σφενδαμίου ** -- το Σφενδάμι [ 1.167 ]

## Δήμαρχοι
Ο Δήμος δημιουργήθηκε το 1998 με το σχέδιο Καποδίστριας.  Δήμαρχοί του ήταν: 

*1999 - 2003 Δημήτριος Βασιλειάδης 
*2003 - 2007  Ευάγγελος Λάγδαρης
*2007 - 31 Δεκεμβρίου 2010  Δημήτριος Βασιλειάδης 

## Εξωτερικοί σύνδεσμοι
*Δήμος Πύδνας


Κατηγορία:Δήμοι της περιφερειακής ενότητας Πιερίας
Μπράνκο Τσερβένκοφσκι

Ο **Μπράνκο Τσερβένκοφσκι** (, 12 Οκτωβρίου 1962 - ) είναι Σλαβομακεδόνας πολιτικός, ο οποίος διετέλεσε ως πρωθυπουργός της Βόρειας Μακεδονίας από το 1992 ως το 1998 και από το 2002 ως το 2004. Υπήρξε επίσης πρόεδρος της Βόρειας Μακεδονίας από το 2004 ως το 2009, οπότε και τον διαδέχθηκε ο Γκιόργκε Ίβανοβ.

## Βιογραφία
Γεννήθηκε στο Σαράγεβο της Βοσνίας και Ερζεγοβίνης το 1962. Σπούδασε πληροφορική. Εξελέγη για πρώτη φορά το 1990 βουλευτής. Πρώην κομμουνιστής, ανήκει σήμερα στο κόμμα Σοσιαλδημοκρατική Ένωση της Μακεδονίας (SDSM) από τον Απρίλιο του 1991. Στις 5 Σεπτεμβρίου 1992 έγινε ο πρώτος πρωθυπουργός της πρώην Γιουγκοσλαβικής Μακεδονίας έπειτα από την απόσχιση από τη Γιουγκοσλαβία και συνέχισε στο αξίωμα έπειτα από τις εκλογές του 1994.

Ήταν πρωθυπουργός από το 1992 ως το 1998 και από το 2002 ως το 2004. Κέρδισε τις προεδρικές εκλογές του Απριλίου του 2004 κερδίζοντας τον Σάσκο Κέντεφ και ορκίστηκε Πρόεδρος στις 12 Μαΐου 2004. Τότε παραιτήθηκε από πρωθυπουργός. Το 2005 νομιμοποίησε τη χρήση της σημαίας της Αλβανίας.

Στις 24 Μαΐου του 2009 επανεξελέγη πρόεδρος της SDSM ως ο μοναδικός υποψήφιος.

## Παραπομπές


## Εξωτερικοί σύνδεσμοι
* 
*  

Κατηγορία:Πρόεδροι της Βόρειας Μακεδονίας
Κατηγορία:Πρωθυπουργοί της Βόρειας Μακεδονίας
Κατηγορία:Βορειομακεδόνες πολιτικοί
Μπερνάρ Μακούζα

Ο **Μπερνάρ Μακούζα** (*Bernard Makuza*, 30 Σεπτεμβρίου 1961-) είναι πολιτικός από τη Ρουάντα. Διετέλεσε πρωθυπουργός από τις 8 Μαρτίου του 2000 ως τις 7 Οκτωβρίου 2011. 

## Πολιτική καριέρα
Γεννήθηκε το 1961 και είναι μέλος της φυλής των Χούτου. Υπήρξε πρεσβευτής στο Μπουρούντι και στη Γερμανία. Διορίστηκε πρωθυπουργός το 2000 από τον πρόεδρο Παστέρ Μπιζιμούγκου έπειτα από την παραίτηση του πρωθυπουργού Πιερ Σελεστέν Ρουιγκέμα. Δεν ανήκει σε κάποιο πολιτικό κόμμα, όπως λέει ο ίδιος. Επαναδιορίστηκε στην πρωθυπουργία στις 8 Μαρτίου του 2008. Η νέα κυβέρνηση περιελάμβανε 21 υπουργούς και 6 γραμματείς.

Στις 6 Οκτωβρίου 2011, ο πρόεδρος Καγκάμε διόρισε τον Πιέρ Χαμπουμουρεμί στην πρωθυπουργία. Ο Μακούζα έγινε γερουσιαστής.

## Πηγές
* Γραφείο Πρωθυπουργού
* New Rwandan prime minister named, *Ειδήσεις του BBC *, 2000 για το διορισμό του στην πρωθυπουργία.

## Παραπομπές


Μακουζα Μπερναρ
Αθανάσιος Ν. Μιαούλης

Ο **Αθανάσιος Ν. Μιαούλης** (1868-1932) ήταν Έλληνας στρατιωτικός και πολιτικός, γιος του Νικολάου Δ. Μιαούλη και δισέγγονος του Ναύαρχου της ελληνικής επανάστασης Ανδρέα Μιαούλη, της ιστορικής υδραίικης οικογένειας των Μιαούληδων.

Ο Αθανάσιος Ν. Μιαούλης γεννήθηκε στον Πειραιά το 1868. Εισήχθηκε στη Ναυτική Σχολή ως δόκιμος κατά τη σύστασή της το 1884 μαζί με τον ξάδελφό του Ανδρέα Δ. Μιαούλη. Εξήλθε το 1888 σημαιοφόρος και στον Ελληνοτουρκικό πόλεμο του 1897 συμμετείχε με τον βαθμό του ανθυποπλοιάρχου, κυβερνήτης τορπιλοβόλου. Αποστρατεύθηκε ως αντιπλοίαρχος το 1911 προκειμένου να πολιτευτεί στο τόπο καταγωγής του στην Ύδρα. Κατά τους Βαλκανικούς πολέμους ανακλήθηκε στην ενέργεια και ανέλαβε κυβερνήτης του ανιχνευτικού (Θηρίου) ΠΑΝΘΗΡ από της παραλαβής του από τα ναυπηγεία μέχρι της υπογραφής της ειρήνης όπου και επανήλθε στη κατάσταση εφεδρείας. Νυμφεύθηκε την Μαρία το γένος Εμμανουήλ Στ. Λυκούδη. Ανέλαβε τέσσερις φορές υπουργός των Ναυτικών (1909, 1914, 1915 και 1919).

Το 1932, ακραιφνής οπαδός του κόμματος των Φιλελευθέρων πιέστηκε και δέχθηκε να θέσει υποψηφιότητα για τη κενή θέση του Δημάρχου Πειραιά, που όμως ο ίδιος δεν επιθυμούσε. Τελικά δέχθηκε την παμψηφεί επιτυχία του με την υπόσχεση ότι θα γινόταν αποδεκτή η παραίτησή του σε περίπτωση νίκης του κόμματος των Φιλελευθέρων στις βουλευτικές εκλογές του ίδιου έτους. Αισθανόμενος ιδιαίτερη μεγάλη χαρά μετά την επιτυχία του κόμματος συνεπεία της οποίας και θα παραιτούταν από τη δημαρχία και πιθανώς να έπαυε εφεξής να πολιτεύεται υπέστη καρδιακή προσβολή στην οποία και υπέκυψε. Ως συνέπεια μακράς νόσου που ήταν απότοκος της στεναχώριας της, πέθανε και η σύζυγός του στις 16 Ιουνίου 1936.

## Πηγές
* *Νεώτερον Εγκυκλοπαιδικόν Λεξικόν Ηλίου*, τόμ. 13ος, σελ. 546

Αθανασιος Ν
Κατηγορία:Έλληνες αξιωματικοί του Πολεμικού Ναυτικού
Κατηγορία:Ελληνοτουρκικός πόλεμος (1897)
Κατηγορία:Στρατιωτικοί των Βαλκανικών Πολέμων
Κατηγορία:Έλληνες υπουργοί Ναυτικών
Σταυρούλα Σαμαϊλίδου-Βάκου

Η **Σταυρούλα Σαμαϊλίδου-Βάκου** είναι Ελληνίδα συγγραφέας.

## Βιογραφικά στοιχεία
### Πρώτα χρόνια
Γεννήθηκε στη Μύρινα Λήμνου όπου έζησε τα παιδικά και εφηβικά της χρόνια. Οι γονείς της Σταύρος και Μάλαμα ήταν εκπαιδευτικοί. Σπούδασε παιδαγωγική στην Αρσάκειο Παιδαγωγική Ακαδημία Αθηνών και στη συνέχεια εργάστηκε ως τραπεζική υπάλληλος στη Μύρινα και στη Σπάρτη. Συνταξιοδοτήθηκε σε σχετικά μικρή ηλικία και ζει στη Σπάρτη με το σύζυγο και τις κόρες της.
### Λογοτεχνία
Από μικρή έδειξε ενδιαφέρον για την παράδοση και για τον πολιτισμό της γενέτειρας της, Λήμνου. Δραστηριοποιήθηκε στον *Πολιτιστικό Όμιλο Λήμνου  (Π.Ο.Λ]"* και συμμετείχε στην έκδοση λευκώματος για τους παραδοσιακούς λιθογλύπτες. Επίσης, δημοσίευσε παραμύθια και θρύλους σε τοπικές εφημερίδες. Την ενασχόληση με τη συγγραφή συνέχισε και μετά την εγκατάστασή της στη Σπάρτη, τόπο καταγωγής του εκπαιδευτικού συζύγου της Δημήτρη Βάκου. 

Έχει εκδώσει επτά λογοτεχνικά βιβλία -μια μυθιστορηματική βιογραφία που αφορά ένα δάσκαλο της αντίστασης από τη Λακωνία και ένα μυθιστόρημα τοποθετημένο την εποχή της άφιξης Ρώσων προσφύγων στη Λήμνο-  μια συλλογή παραμυθιών από τη Λακωνία και  έξι ακόμη μυθιστορήματα στις εκδόσεις Μιχάλη Σιδέρη .

## Κατάλογος έργων
* "Λημνιακή Λιθογλυπτική" (με τη Δέσποινα Κωνστάντιου), Λήμνος 1985 
* "Χρόνια Οργής", Σπάρτη 1998.
* "Τα κεντημένα γοβάκια", Σπάρτη 2005.
* "Τα παραμύθια της γιαγιάς", Σπάρτη 2006.
* "Πέρα από το νησί", Αθήνα 2011
*"Η γειτονιά των ονείρων", Αθήνα 2013
*"Το Στίγμα", Αθήνα 2015
*"Άρωμα ρεζεντάς", Αθήνα 2017
*"Ένας Τούρκος στο σαλόνι μου" Αθήνα 2019
*"Φτου και βγαίνω, ζωή" Αθήνα 2022
*Μάινε Λίλιε, Αθήνα 2024

## Παραπομπές


Κατηγορία:Έλληνες συγγραφείς του 21ου αιώνα
Δέσποινα Βογδάνου-Κωνστάντιου

Η **Δέσποινα Βογδάνου-Κωνστάντιου** (1947 - ) είναι συγγραφέας από τη Λήμνο.

## Βιογραφικές πληροφορίες
Η Δέσποινα Βογδάνου-Κωνστάντιου γεννήθηκε στο Πορτιανού Λήμνου. Φοίτησε στο Γυμνάσιο Λήμνου και στη συνέχεια σπούδασε στη Φιλοσοφική Σχολή του Αριστοτέλειου Πανεπιστημίου Θεσσαλονίκης. Εργάστηκε ως φιλόλογος σε γυμνάσια της Λήμνου και διετέλεσε διευθύντρια του Γυμνασίου Μύρινας.

Συνταξιοδοτήθηκε πρόωρα ώστε να ασχοληθεί με την τοπική αυτοδιοίκηση. Διετέλεσε Δήμαρχος Μύρινας την περίοδο 1990-94 και υπήρξε η πρώτη και μοναδική μέχρι σήμερα γυναίκα σε αυτό το αξίωμα στο νησί. Η δημαρχία της θεωρήθηκε ιδιαίτερα επιτυχής και με διάφορες πρωτοβουλίες της έφερε πολλές φορές τη Λήμνο στο προσκήνιο.

## Το έργο της

Η Δέσποινα Βογδάνου-Κωνστάντιου ενδιαφέρθηκε για την μελέτη και την ανάδειξη του πολιτισμού της γενέτειράς της. Τη δεκαετία 1980-90 υπήρξε ιδρυτικό μέλος και βασικό στέλεχος του Πολιτιστικού Ομίλου Λήμνου "Φιλόστρατος". Επιμελήθηκε της έκδοσης λευκώματος για τους παραδοσιακούς λιθογλύπτες της Λήμνου. Έπειτα από δικές της ενέργειες και παραινέσεις ιδρύθηκε Λαογραφικό Μουσείο στο χωριό της καταγωγής της, το Πορτιανού, το μοναδικό στη Λήμνο. Με το δικηγόρο σύζυγό της, Κώστα Κωνστάντιο, εξέδιδαν για πολλά χρόνια την εφημερίδα Λημνιακά Νέα. Επίσης, έχει εκδώσει ένα λαογραφικό βιβλίο.

### Βιβλία

* "Λημνιακή Λιθογλυπτική" (με τη Σταυρούλα Σαμαϊλίδου-Βάκου), Λήμνος 1985.
* "Λήμνος, το νησί μας. στοιχεία λαϊκού πολιτισμού", Αθήνα 2001.

## Παραπομπές

Κατηγορία:Ελληνίδες συγγραφείς
Κατηγορία:Δήμαρχοι Λήμνου
Κατηγορία:Έλληνες φιλόλογοι
Ευαγγελία Μπουτλούκου-Βρεττάκη

Η **Ευαγγελία Μπουτλούκου-Βρεττάκη** ήταν Ελληνίδα συγγραφέας από τη Λήμνο.

## Βιογραφικές πληροφορίες

Η **Ευαγγελία Μπουτλούκου-Βρεττάκη** γεννήθηκε στο Κοντοπούλι Λήμνου λίγο πριν τον Β΄ παγκόσμιο πόλεμο. Οι γονείς της ήταν φτωχοί αγρότες με υπερπολύτεκνη οικογένεια. Οι πιεστικές βιοτικές συνθήκες δεν της επέτρεψαν να προχωρήσει στο σχολείο. Από πολύ μικρή εργάστηκε σε διάφορες δουλειές και τελικά ως αδελφή νοσοκόμα. Με την επιμονή και το πείσμα της μορφώθηκε και υπηρέτησε ως προϊσταμένη σε νοσηλευτήρια της Αθήνας.

Με το σύζυγό της, Δημήτρη Βρεττάκη, έζησε στην Παιανία Αττικής. Απεβίωσε στις 27 Ιανουαρίου 2014.

## Το έργο της

Η **Ευαγγελία Μπουτλούκου-Βρεττάκη** είναι αφηγήτρια με πηγαίο ταλέντο και παρά το ό,τι δεν σπούδασε καλλιέργησε αυτό το πλεονέκτημά της αφηγούμενη γραπτά ιστορίες αληθινές ή φανταστικές. Έχει δημοσιεύσει πολλά αφηγήματα και στίχους σε τοπικές εφημερίδες. Έχει εκδώσει τέσσερα λογοτεχνικά βιβλία, το πρώτο μαζί με την κόρη της **Τίνα Βρεττάκη-Δάβου** και το τελευταίο με τη αδερφή της Σωτηρία.

**Βιβλία**

* "Πανωπέτσι, κατωπέτσι και ψίχα", 1995 (με την Τίνα Βρεττάκη-Δάβου).
* "Ανάμεσα σε δυο πατρίδες", 1999.
* "Το λευκό χρυσάφι της Λήμνου και άλλες ιστορίες", 2003.
* "Η αγάπη όλα τα συγχωρεί", 2009 (με την Σωτηρία Μπουτλούκου-Σαββόγλου).

## Πηγές
*Ευαγγελία Μπουτλούκου-Βρεττάκη 
*Μπουτλούκου - Βρεττάκη, Ευαγγελία
*«Έφυγε» από τη ζωή, η Λημνιά Ευαγγελία Μπουτλούκου-Βρεττάκη

Κατηγορία:Έλληνες συγγραφείς του 20ού αιώνα
Κατηγορία:Έλληνες λογοτέχνες
Κατηγορία:Νεοέλληνες λογοτέχνες
Κατηγορία:Ελληνίδες συγγραφείς
Μάικλ Λάντες

Ο **Μάικλ Λάντες** (*Michael Landes*, 18 Σεπτεμβρίου 1972) είναι ένας Αμερικανός ηθοποιός. Γεννήθηκε στη Νέα Υόρκη.

## Σταδιοδρομία
Στην αρχή τις σταδιοδρομίας του είχε κυρίως μικρές εμφανίσεις σε διάφορες τηλεοπτικές σειρές, μεταξύ άλλων στις *Ο Πρίγκηπας του Μπελ Αιρ* και *The Wonder Years*. Το 1994 είχε το ρόλο του Τζίμι Όλσον στην πρώτη σαιζόν της σειράς *Λόις & Κλαρκ: Οι Νέες Περιπέτειες Του Σούπερμαν,* όπου όμως αντικαταστήθηκε από τον ηθοποιό Τζάστιν Γουέιλιν, επειδή κατά τη γνώμη των παραγωγών τις σειράς έμοιαζε πολύ με τον πρωταγωνιστή Ντιν Κέιν. Το 2001 είχε πρωταγωνιστικό ρόλο στην σειρά *Special Unit 2*.
Την γνωστότερη κινηματογραφική του εμφάνιση είχε στην ταινία *[[Βλέπω το Θάνατό σου 2]]*, (2003).

Ο Μάικλ Λάντες είναι παντρεμένος από το 2000 με την ηθοποιό Γουέντι Μπένσον-Λάντες με την οποία έχει ένα παιδί.

## Φιλμογραφία (επιλεγμένη)
* 1993-1994: Λόις & Κλαρκ: Οι Νέες Περιπέτειες Του Σούπερμαν *(Lois & Clark: The New Adventures Of Superman, τηλεοπτική σειρά)*
* 2001-2002: Special Unit 2 *(τηλεοπτική σειρά)*
* 2002: Η Νύχτα των Αιχμάλωτων *(Hart`s War)* 
* 2003:Βλέπω το Θάνατό σου 2 *(Final Destination 2)*

## Παραπομπές


Κατηγορία:Αμερικανοί ηθοποιοί κινηματογράφου
Κατηγορία:Αμερικανοί ηθοποιοί τηλεόρασης
Η Εβραία (όπερα)

***Η Εβραία*** («La Juive») αποτελεί περίφημο μελόδραμα (όπερα) του Γάλλου μουσικοσυνθέτη Αλεβύ, που συντέθηκε σε κείμενο του Σκριμπ. Θεωρείται ίσως το αριστουργηματικότερο έργο του Αλεβύ, αλλά και από τα καλύτερα του γαλλικού μουσικού θεάτρου του είδους αυτού. Πρωτοανεβάστηκε στη σκηνή το 1835.

## Υπόθεση έργου
Η πανέμορφη Ραχήλ, κόρη του εβραίου Ελεάζαρ, ερωτεύεται τον χριστιανό Πρίγκηπα Λεοπόλδο. Όταν όμως πληροφορείται αργότερα ότι αυτός ήταν ήδη νυμφευμένος και θέλοντας να τον εκδικηθεί, τον καταγγέλλει ως εραστή της, πράγμα που σήμαινε την απειλή για εκείνον και για την ίδια της ποινής του θανάτου. Την προβλεπόμενη για τέτοιο αδίκημα ποινή επιβάλλει ο καρδινάλιος Μπρόνι, στον οποίο και παρουσιάζεται εκ των υστέρων όμως ο Ελεάζαρ και αποκαλύπτει ότι η φονευθείσα Ραχήλ δεν ήταν πραγματική του κόρη, αλλά κόρη αυτού του καρδινάλιου.
Το έργο είναι γεμάτο από συγκινητικές σκηνές με μουσική έξαρση.

## Παραπομπές


## Εξωτερικοί σύνδεσμοι
* 

Εβραια
Εβραία

**Εβραία** είναι η γυναίκα που ανήκει στον λαό των Εβραίων.

Με τον τίτλο *η Εβραία* αναφέρονται επίσης:
* *[[Η Εβραία (όπερα)]]*, μελόδραμα του Γάλλου μουσικοσυνθέτη Αλεβύ
* *[[Η Εβραία (Μπρεχτ)]]*, θεατρικό έργο του Μπέρτολτ Μπρεχτ
Γ.Σ. Προσοτσάνη

Ο **Γυμναστικός Σύλλογος Προσοτσάνη** είναι αθλητικό σωματείο με έδρα την Προσοτσάνη. Ιδρύθηκε το 1970 μετά από συγχώνευση των ομάδων του νομού Δράμας, του Α.Ο.Π. και της Προοδευτικής. Χρώματα της ομάδας είναι το μπλε, το λευκό και το κόκκινο. Τον Φεβρουάριο του 2022, η διοίκηση προχώρησε στο λανσάρισμα του νέου εμβλήματος του Συλλόγου στο οποίο πρωταγωνιστικό ρόλο έχει και πάλι ο Αετός της Προσοτσάνης. Διαθέτει τμήμα ποδοσφαίρου και διαθέτει τμήμα καλαθοσφαίρισης.

Η ποδοσφαιρική ομάδα του συλλόγου διεξάγει τους εντός έδρας αγώνες της στο Δημοτικό Στάδιο Προσοτσάνης «Γεώργιος Μακρής» χωρητικότητας 1.260 θεατών (660 καθήμενοι). Μετά από 28 χρόνια στην Α΄ κατηγορία, 6 χρόνια στη Β΄ κατηγορία, και 3 χρόνια στο Περιφερειακό την περίοδο 2006-2007 κέρδισε τη συμμετοχή της στο πρωτάθλημα του Βορείου ομίλου της Γ΄ Εθνικής κατηγορίας.Τελικά το 2008 υποβιβάστηκε στη Δ' Εθνική. Την περίοδο 2012-13, η ομάδα υποβιβάστηκε στην Α΄ κατηγορία, μετά από 9 χρόνια παρουσίας στις εθνικές κατηγορίες.

## Τίτλοι
* 1 πρωτάθλημα Δ' Εθνικής (2007), 
* 3 πρωταθλήματα Α' Ε.Π.Σ. Δράμας (2004, 2015, 2022)
* 5 κύπελλα Ε.Π.Σ. Δράμας (1975, 2004, 2005, 2011, 2017)
* 5 Super Cup Ε.Π.Σ. Δράμας (2007, 2011, 2016, 2018, 2022)

## Παραπομπές


## Εξωτερικοί σύνδεσμοι
* Επίσημος ιστότοπος του τμήματος ποδοσφαίρου του Γ.Σ. Προσοτσάνη
* Επίσημος ιστότοπος του τμήματος καλαθοσφαίρισης του Γ.Σ. Προσοτσάνη

Κατηγορία:Γ.Σ. Προσοτσάνη
Κατηγορία:Αθλητικοί σύλλογοι Δράμας
Κατηγορία:Ιδρύσεις αθλητικών συλλόγων το 1970
Κατηγορία:Ποδοσφαιρικές ομάδες Ελλάδας
Κατηγορία:Ιδρύσεις ποδοσφαιρικών ομάδων το 1970
Κατηγορία:Ανενεργοί ελληνικοί σύλλογοι καλαθοσφαίρισης
Κατηγορία:Ιδρύσεις ομάδων καλαθοσφαίρισης το 2013
Κατηγορία:Σωματεία Ε.ΚΑ.Σ.Α.ΜΑ.Θ.
Dark Floors

Το ***Dark Floors — The Lordi Motion Picture*** είναι μια φινλανδική ταινία τρόμου. Η ταινία κυκλοφόρησε τον Φεβρουάριο του 2008. Τους ρόλους των τεράτων έχουν αναλάβει όλα τα μέλη του συγκροτήματος Lordi. Ο κ. Lordi έχει σχεδιάσει επίσης το λογότυπο της ταινίας. Το συγκρότημα θα γράψει ένα νέο τραγούδι για τα τελικά credits της ταινίας.

## Ιστορία
Ανησυχώντας για την υγεία της αυτιστικής κόρης του, ο πατέρας βλέπει την απομάκρυνση της από το νοσοκομείο με τη βία ως μόνη επιλογή. Μια του βλάβη ανελκυστήρα αποτρέπει μια ομαλή έξοδο και τους καθιστά παγιδευμένους μαζί με άλλους. Ωστόσο το γεγονός αυτό είναι μόνο η αρχή μιας καθόδου στον εφιάλτη. Καθώς οι πόρτες ανοίγουν το νοσοκομείο εμφανίζεται μυστηριωδώς εγκαταλειμμένο. Όταν ανακαλύπτονται ακρωτηριασμένα σώματα, πλάσματα από έναν σκοτεινό κόσμο ξεκινούν μια τρομακτική επίθεση. Γίνεται σύντομα σαφές ότι η επιβίωση της ομάδας μπορεί να στηρίζεται μόνο στο μικρό κορίτσι.

## Διανομή ρόλων
* Skye Bennett: *Sarah*
* Philip Bretherton: *Walter*
* William Hope: *Jon*
* Ronald Pickup: *Tobias*
* Leon Herbert: *Rick*
* Lordi: *Οι ίδιοι*

## Συντελεστές
* Σκηνοθέτης: Pete Riski
* Σενάριο: Pekka Lehtosaari
* Πρωτότυπη ιστορία-ιδέα: Mr. Lordi, Pete Riski
* Κινηματογραφία: Jean-Noel Mustonen
* Σχεδιασμός σκηνικών: Tiina Anttila
* Κοσοτύμια: Tiina Anttila
* Make-up: Mari Vaalasranta
* Ήχος: Jyrki Rahkonen
* Παραγωγή: Markus Selin
* Εταιρεία παραγωγής: Solar Films / Nordisk Film

## Παραπομπές


## Εξωτερικοί σύνδεσμοι
* Solar Films: ''Dark Floors''

Κατηγορία:Ταινίες τρόμου
Κατηγορία:Ταινίες του 2008
Κατηγορία:Αγγλόφωνες ταινίες
Κατηγορία:Φινλανδικές ταινίες
Κατηγορία:Ταινίες με θέμα τον αυτισμό
Λαοδάμας ο Φαίακας

Στην ελληνική μυθολογία με το όνομα **Λαοδάμας** αναφέρεται και ο πιο αγαπημένος γιος του βασιλιά των Φαιάκων Αλκινόου και της Αρήτης. Ο Λαοδάμας ήταν σύμφωνα με την *[[Οδύσσεια]]* ο καλύτερος και ο πιο ευγενικός από όλους τους νεαρούς Φαίακες. Παρεχώρησε το κάθισμά του στον Οδυσσέα, καθίζοντάς τον έτσι δίπλα στον πατέρα του και βασιλιά, ενώ τον παρότρυνε να πάρει μέρος στα αγωνίσματα.

## Πηγή
* Emmy Patsi-Garin: *Επίτομο λεξικό Ελληνικής Μυθολογίας*, εκδ. οίκος «Χάρη Πάτση», Αθήνα 1969

Λαοδαμας
Λαοδαμας ο Φαιακας
Ιερό κείμενο

[εναλλ.=Η Μετάφραση των Εβδομήκοντα, σελίδα απο τον Βατικανό Κώδικα.|μικρογραφία|Η ''[Μετάφραση των Εβδομήκοντα,* σελίδα απο τον *Βατικανό Κώδικα.*]]
*'Ιερό κείμενο** ή **γραφή*' ονομάζεται το [[σώμα κειμένων]] που συνδέεται αξεδιάλυτα με τις [[λατρεία|λατρευτικές]] πρακτικές μιας [[Θρησκεία|θρησκείας]] ή πνευματικού κινήματος. Το ιερό κείμενο θεωρείται [[Θεοπνευστία|θεϊκής προέλευσης]] ή [[Θεία αποκάλυψη|αποκαλυπτικό]] ως προς τη φύση και την προέλευσή του και ο τίτλος του καταγράφεται με κεφαλαίο γράμμα ως ένδειξη σεβασμού ή παράδοσης.

Τα ιερά συγγράμματα ή κείμενα, διαφοροποιούνται από τα κοινά κείμενα επειδή θεωρούνται ότι, είτε φέρουν και μεταδίδουν πνευματικές ή μαγικές δυνάμεις, είτε ότι είναι τα μέσα με τα οποία τα θεία όντα ή οι θείες πραγματικότητες αποκαλύπτονται. Αφορούν στις θρησκείες του κόσμου και αποτελούν ένα σημαντικό τμήμα της παγκόσμιας γραμματείας. Παρουσιάζουν διαφορές στη μορφή, την έκταση, στον χρόνο συγγραφής και το βαθμό ιερότητας.

Κείμενα όπως η *Ριγκβέντα* του [[Ινδουϊσμός|Ινδουϊσμού]] που συντέθηκαν περίπου το 1500–1300 [[Π.Κ.Ε.]] ή η *Αβέστα* του [[Ζωροαστρισμός|Ζωροαστρισμού]] μεταδόθηκαν ως προφορική παράδοση επί σειρά αιώνων πριν την οριστική καταγραφή τους. Ως πρώτο καταγραμμένο κείμενο θεωρείται η [[Βουδισμός|βουδιστική]] *Διαμαντένια Σούτρα* και είναι το πρωιμότερο καταγραμμένο δείγμα κειμένου τυπωμένου με ημερομηνία. Φέρει την ημερομηνία [[11 Μαΐου]] [[868]] του [[Κινεζικό ημερολόγιο|Κινεζικού ημερολογίου]]. 

Ο γενικός όρος *γραφές* χρησιμοποιείται για να περιγράψει τα ιερά κείμενα μιας θρησκείας - για παράδειγμα [[Ινδουισμός|ινδουϊστικές]] ή [[Ιουδαϊσμός|ιουδαϊκές]] γραφές. Οι όροι *Γραφές'' (με γάμα κεφαλαίο σε αντίθεση με τον πρώτο όρο) και Αγία Γραφή αναφέρονται γενικώς στα ιερά κείμενα της Βίβλου, δηλαδή τις Εβραϊκές Γραφές ή αλλιώς Παλαιά Διαθήκη ή/και την Καινή Διαθήκη. 

Σπουδαιότερη πηγή ιερών κειμένων είναι η εμπειρία της θείας αποκάλυψης, όπου ένα θείο ον ή μία θεία πραγματικότητα αποκαλύπτεται ως υπερφυσική εκδήλωση (οπτική ή ακουστική εμπειρία) σε μια ομάδα ή σε ένα άτομο.

## Βλέπε επίσης
* Ιερή γλώσσα

## Παραπομπές
Λένας ποταμός

Ο **Λένας** (ρωσικά: Ле́на, προφορά  [ˈlʲenə]) είναι ο δέκατος σε μήκος ποταμός της Γης. Βρίσκεται στη Σιβηρία της Ασιατικής Ρωσίας, έχει ολικό μήκος 4.400 χιλιόμετρα και η λεκάνη απορροής του είναι σε έκταση η έβδομη μεγαλύτερη γήινου ποταμού, με 2,49 εκατομμύρια τ.χλμ. (19 φορές η έκταση όλης της Ελλάδας). Η μέση ετήσια παροχή του Λένα σε νερό ανέρχεται σε 17.000 κυβικά μέτρα το δευτερόλεπτο.

Ο Λένας πηγάζει σε υψόμετρο 1.640 μέτρα στα Όρη Μπαϊκάλ, νότια από το υψίπεδο της κεντρικής Σιβηρίας και μόλις 20 χιλιόμετρα δυτικά της Λίμνης Βαϊκάλης. Από εκεί ρέει προς τα βορειοανατολικά στη Γιακουτία και δέχεται τα νερά των παραποτάμων του Κιρένγκα και Βιτίμ. Από το Γιακούτσκ και μετά εισέρχεται σε πεδινά εδάφη, συμβάλλει με τον ποταμό Ολυόκμα και κατευθύνεται προς τα βόρεια μέχρι που δέχεται τα νερά του μεγαλύτερου δεξιού παραποτάμου του, του Αλντάν. Η ύπαρξη της οροσειράς Βερχογιάνσκ τον στρέφει προς τα βορειοδυτικά. Στη συνέχεια ενώνεται με τον σημαντικότερο αριστερό του παραπόταμο, τον Βιλγιούγ και εκβάλλει, όπως και οι δύο άλλοι μεγάλοι ποταμοί της Σιβηρίας, στον Αρκτικό ωκεανό, και συγκεκριμένα στη Θάλασσα Λάπτεφ, νοτιοδυτικά των νησιών της Νέας Σιβηρίας, σχηματίζοντας ένα δέλτα εκτάσεως 10.800 τ.χλμ. Το δέλτα αυτό έχει επτά κύριους κλάδους, σημαντικότερος των οποίων είναι ο Μπίκοφ, ο ανατολικότερος.

thumb|right|Το δέλτα του ποταμού Λένα όπως το απεικόνισε ο δορυφόρος ''Landsat'' το 2000

Στο στόμιό του το πλάτος του δέλτα ανέρχεται σε περίπου 400 χλμ. Το δέλτα παραμένει παγωμένο επί έξι ως επτά μήνες τον χρόνο, αλλά τον Μάιο μετατρέπεται σε πλούσιο υγρότοπο. Μέρος της εκτάσεώς του προστατεύεται ως τμήμα του Καταφυγίου Άγριας Ζωής του Δέλτα του Λένα.

Οι άμμοι των Βιτίμ και Ολυόκμα περιέχουν ψήγματα χρυσού, ενώ χαυλιόδοντες από μαμούθ έχουν ανακαλυφθεί σε ανασκαφές στο δέλτα του Λένα. Ο Λένας φέρει την περίεργη «διάκριση» ότι εμφανίζεται να είναι ο μακρύτερος ποταμός στον κόσμο σε χάρτες σχεδιασμένους με τη «Μερκατορική προβολή», τη συνηθέστερη δηλαδή αναπαράσταση της σφαιρικής Γης πάνω στην επίπεδη επιφάνεια ενός χάρτη, αφού αυτή η προβολή τείνει να διογκώνει το μέγεθος εκτάσεων κοντά στους πόλους.

Οι περισσότεροι ερευνητές θεωρούν ότι το όνομα του ποταμού Λένα προέρχεται από το αρχικό όνομα στη γλώσσα των Εβένκων, που είναι *Ελγιού-Ενέ* και σημαίνει απλώς «ο Μεγάλος Ποταμός».

Πιστεύεται ότι ο επαναστάτης Βλαντιμίρ Ουλιάνωφ υιοθέτησε το ψευδώνυμό του «Λένιν» από τον ποταμό Λένα. Ειδικότερα, έχει υποστηριχθεί ότι αυτό έγινε μετά τα γεγονότα που οδήγησαν στη σφαγή των εργατών συλλογής χρυσού του Λένα από τον Ρωσικό Στρατό (του Τσάρου) τον Απρίλιο του 1912, αλλά η υιοθέτηση του ψευδωνύμου προηγείται χρονικά του γεγονότος αυτού. Μία άλλη υπόθεση είναι ότι το ψευδώνυμο προήλθε σε αντίπραξη της υιοθετήσεως του ψευδωνύμου «Βολγκίν» (εκ του ποταμού Βόλγα) από τον Γκεόργκι Πλεχάνοφ. Ο Λένας είναι ισχυρότερος και ρέει προς την αντίθετη κατεύθυνση από τον τον Βόλγα.

## Εξωτερικοί σύνδεσμοι

* Σελίδα του NASA Earth Observatory για πλημμύρες του Λένα 
* Πληροφορίες και χάρτης της λεκάνης απορροής του Λένα

Κατηγορία:Ποταμοί της Ρωσίας
Κατηγορία:Δημοκρατία των Σαχά
Αντρές Γκίμπερτ

Ο **Αντρές Γκίμπερτ** (*Andres Guibert*, 28 Οκτωβρίου 1968) είναι Κουβανός πρώην καλαθοσφαιριστής.

Είχε ύψος 2,08 και αγωνιζόταν στις θέσεις πάουερ φόργουορντ και σέντερ.

Τη σεζόν 1994-1995 αγωνίστηκε στο ΝΒΑ στους Μινεσότα Τίμπεργουλβς. Έκανε μεγάλη καριέρα στην Ελλάδα αν και δεν αγωνίστηκε σε ομάδες που διεκδικούσαν κάποιο τίτλο ήταν πάντα πρωταγωνιστής στις κατηγορίες που αφορούσαν σκοράρισμα και ριμπάουντ. Το καλοκαίρι του 1998 ο Παναθηναϊκός κινήθηκε για την απόκτησή του, όμως ο Αντρές Γκίμπερτ δεν κατάφερε να εκδόσει κοινοτικό διαβατήριο και η μεταγραφή δεν έγινε.

Αναδείχθηκε 2 φορές πρώτος ριμπάουντερ του ελληνικού Πρωταθλήματος τη σεζόν 1996-1997 με 11.4 μ.ο. αγωνιζόμενος στο Σπόρτιγκ και τη σεζόν 2001-2002 με 10.1 ριμπάουντ μ.ο. αγωνιζόμενος με τον ΚΑΟΔ.

* 1996-1997 Σπόρτιγκ
* 1997-1998 Σκαβολίνι
* 1998-1999 Απόλλων Πατρών
* 1999-2000 Νήαρ Ηστ
* 2000-2001 Ηράκλειο
* 2001 Μπενετόν Τρεβίζο
* 2001-2002 ΚΑΟΔ

Σήμερα ζει μόνιμα στο Πουέρτο Ρίκο.

## Παραπομπές


## Εξωτερικοί σύνδεσμοι
* Βιογραφικό του Αντρές Γκίμπερτ
* Αφιέρωμα από το περιοδικό «Τρίποντο» , αναδημοσίευση στο επίσημο ιστολόγιο του Σπόρτιγκ.
 

Κατηγορία:Κουβανοί καλαθοσφαιριστές
Κατηγορία:Καλαθοσφαιριστές Σπόρτιγκ
Κατηγορία:Καλαθοσφαιριστές Απόλλωνα Πατρών
Κατηγορία:Καλαθοσφαιριστές Ηρακλείου
Κατηγορία:Καλαθοσφαιριστές Νήαρ Ηστ
Κατηγορία:Καλαθοσφαιριστές ΚΑΟΔ
Κατηγορία:Καλαθοσφαιριστές Βικτόρια Λιμπερτάς Πέζαρο
Κατηγορία:Καλαθοσφαιριστές Τρεβίζο Μπάσκετ
Κατηγορία:Καλαθοσφαιριστές πορτορικανικών συλλόγων
Κατηγορία:Καλαθοσφαιριστές Μινεσότα Τίμπεργουλβς
Κατηγορία:Ξένοι καλαθοσφαιριστές στην Ελλάδα
Ευαγγελιστής

Ο όρος **ευαγγελιστής** μπορεί να αναφέρεται:

# Με ευρύτερη έννοια, σε εκείνον που φέρει ή κομίζει ευαγγέλιο, ο αγγελιοφόρος καλών νέων (Πράξ. 21:8· 2 Τιμ. 4:5· Εφεσ. 4:11).
# Σε καθέναν από τους συγγραφείς των Ευαγγελίων που περιέχονται στην Καινή Διαθήκη, δηλαδή στους Ευαγγελιστές Ματθαίο, Μάρκο, Λουκά και Ιωάννη.
# Στα μέλη της Χριστιανικής Εκκλησίας των Ευαγγελιστών (ή **Εκκλησία Ευαγγελιστών**), οι οποίοι εντάσσονται στο Κίνημα Σπουδαστών της Γραφής.
# Στους Νεοπεντηκοστιανούς Τηλευαγγελιστές
# Στα μέλη των Ευαγγελικών εκκλησιών. Τα ίδια τα μέλη των Ευαγγελικων εκκλησιών επισημαίνουν πως ο όρος *Ευαγγελιστές* τους αποδίδεται **εσφαλμένα**, και πως η σωστή και ιστορική ονομασία είναι *[[Ευαγγελικοί]]*.
Υπουργείο Εθνικής Παιδείας και Θρησκευμάτων

Το **Υπουργείο Εθνικής Παιδείας και Θρησκευμάτων** ήταν ο φορέας του Ελληνικού κράτους με
ευθύνη σε θέματα εκπαίδευσης και θρησκείας. Κατά τα πρώτα χρόνια ύπαρξης του κράτους είχε τον τίτλο "*[[Επί των Εκκλησιαστικών και της Δημοσίας Εκπαιδεύσεως Γραμματεία της Επικράτειας]]*" και κατά τη διάρκεια των ετών είχε μετατροπές στο όνομά του.

Πριν το 1926 αναφερόταν ως Εκκλησιαστικών και Δημοσίας Εκπαιδεύσεως, στη συνέχεια αναφερόταν ως Θρησκευμάτων και Παιδείας. Μερικά έτη πριν το 1955 είχε το όνομα Θρησκευμάτων και Εθνικής Παιδείας, ενώ από το 1955 υπήρχε με το όνομα Υπουργείο Εθνικής Παιδείας και Θρησκευμάτων (Κυβέρνηση Κωνσταντίνου Γ. Καραμανλή 1955) με υπουργό τον Αχιλλέα Κ. Γεροκωστόπουλο.

Άλλαξε ονομασία το 2009, όταν πήρε το όνομα Υπουργείο Παιδείας, Δια Βίου Μάθησης και Θρησκευμάτων.

## Εποπτευόμενοι φορείς
* Οργανισμός Εκδόσεως Διδακτικών Βιβλίων
* Παιδαγωγικό Ινστιτούτο
* Κέντρο Ελληνικής Γλώσσας

## Διατελέσαντες υπουργοί Εθνικής Παιδείας και Θρησκευμάτων 1974-2009

## Παραπομπές


*
Κατηγορία:Πρώην υπουργεία της Ελλάδας